钦定古今图书集成/明伦汇编/闺媛典/第190卷 > 李占熹妻饶氏
## 钦定古今图书集成/明伦汇编/闺媛典/第190卷 > 李占熹妻饶氏

按《嘉鱼县志》：“饶氏，庠生李占熹妻，光禄幼泉冢孙妇，
比部完白女也。饶氏初从阿翁令清河，值神庙盛时，
走江淮数千里，过都历市，所见儿女子皆香泽滑耎。
及饶适李，一从淳朴。未一期夫亡，饶顾遗孤不忍弃，
卒哭之晨，尽毁诸奁具，取大布帕蒙首，袜履无缕丝，
躬逐田牛执，劳苦若窭人。子孤灯寒砌，母织子读，终”
其身如一日。